Aleksandra Grīna bulvāris

Aleksandra Grīna bulvāris ir iela Rīgā, Kurzemes rajona un Zemgales priekšpilsētā, Āgenskalna apkaimē. Aleksandra Grīna bulvāris sākas Daugavgrīvas ielas un Raņķa dambja krustojumā un beidzas pie Bāriņu ielas. Ielas kopējais garums sasniedz 809 metrus. Iela nosaukta latviešu rakstnieka Aleksandra Grīna vārdā.

 Vēsture 
1965. gadā, ierīkojot ielu, tā tika nosaukta par Rainberga bulvāri, Padomju Savienības Varoņa Jāņa Rainberga (1901—1944) vārdā. 1987. gadā bulvāri pārdēvēja par Jāņa Rainberga bulvāri. Kopš 1995. gada maija ielas nosaukums ir Aleksandra Grīna bulvāris par godu latviešu rakstniekam Aleksandram Grīnam. 1960. gados šeit tika uzbūvētas vairākas daudzstāvu dzīvojamās mājas.Rīgas ielas. Enciklopēdija. 1. sējums. Apgāds Priedaines, 2001, 124. lpp.

 Ielas raksturojums 
Aleksandra Grīna bulvāris ir 815 metrus gara iela Āgenskalna apkaimes austrumu daļā. Tas sākas Daugavgrīvas ielas un Raņķa dambja krustojumā un virzās dienvidu-dienvidrietumu virzienā. Sākotnēji bulvāris ir asfaltēts, bet pēc krustojuma ar Slokas ielu tas ir paplašināts asfaltēts laukums (tiek izmantots kā autostāvvieta), kas pārtop zemesceļā. Viesnīcas "Maritim Hotel" tuvumā Aleksandra Grīna bulvāris krustojas ar Slokas ielu. Visas ielas garumā pārnumuru pusē atrodas Uzvaras parks. Tāpat posmā no Slokas ielas līdz Bāriņu ielai Aleksandra Grīna bulvāra vienā pusē (Uzvaras parka pusē) atrodas tramvaja sliežu ceļš. Aleksandra Grīna bulvāris beidzas pie Bāriņu ielas.

 Ielu savienojumi 
Aleksandra Grīna bulvāris ir savienots ar šādām ielām:
 Daugavgrīvas iela
 Raņķa dambis
 Slokas iela
 Bāriņu iela (T veida krustojums)

 Sabiedriskais transports 
Aleksandra Grīna bulvārī posmā no Slokas ielas līdz Bāriņu ielai kursē 8. maršruta tramvaji. Tramvaja satiksme ielā tika ierīkota 1990. gados.

 Skatīt arī 
 Āgenskalns

 Atsauces 

Kategorija:Ielas Āgenskalnā
Kategorija:Kurzemes rajons
Kategorija:Zemgales priekšpilsēta
Kategorija:Bulvāri Rīgā